

ΟΪ9ΐυΤΓ^#ΐ9ηβς) 6γ 
νΑΚνΑΡΑΖΑΟΗΛ 
ϋβΐβ: 2018.08.00^2:59:38 
ΕΕ5Τ 
Ρθ35θπ: δίβΠΒο ΡϋΡ 
(θΓϊΐ6θ()<1β8) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


40889 


8 Αυγούστου 2018 

Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τμηματική έγκριση κυκλοφοριακών ρυθμίσεων 
σύμφωνα με τις αριθμ. 30/18 απόφασης του Δη¬ 
μοτικού Συμβουλίου του Δήμου Παλλήνης. 

2 

Ανώτατο όριο επιτρεπόμενων κατ' έτος ημερών 
κίνησης εκτός έδρας της Γενικής Γραμματέως του 
Δήμου Ηρακλείου. 

3 

Αύξηση του ωραρίου εργασίας υπαλλήλου του 
Δήμου Ιεράπετρας. 

4 

Τροποποίηση της 101973/1201/Π09/6/00025/Ε/ 
Ν.3908/2011/11-4-2014 απόφασης υπαγωγής στις 
διατάξεις του ν. 3908/2011 της επένδυσης της επι¬ 
χείρησης «ΞΑΝΘΗ ΚΑΡΑΝΤΑΚΟΥ ΚΑΙ ΣΙΑ Ε.Ε.». 

5 

Καθιέρωση υπερωριακής απασχόλησης προσω¬ 
πικού με σχέση εργασίας Ιδιωτικού Δικαίου Ορι¬ 
σμένου Χρόνου για το β' εξάμηνο έτους 2018 

6 

Ίδρυση και Εσωτερικός Κανονισμός του εργαστη¬ 
ρίου Βιοϊατρικής και Μοριακής Διαγνωστικής και 
Έρευνας του Τμήματος Ιατρικών Εργαστηρίων 
της Σχολής Επαγγελμάτων Υγείας και Πρόνοιας 
του Αλεξάνδρειου Τεχνολογικού Ιδρύματος Θεσ¬ 
σαλονίκης. 


ΑΠΟΦΑΣΕΙΣ 

Αριθμ. 47957/466 (1) 

Τμηματική έγκριση κυκλοφοριακών ρυθμίσεων 
σύμφωνα με τις αριθμ. 30/18 απόφασης του Δη¬ 
μοτικού Συμβουλίου του Δήμου Παλλήνης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2.Τιςδιατάξειςτουν. 2503/1997 (ΦΕΚ107Α 730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 


3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφορί¬ 
ας, (ΚΟΚ), όπως αντικαταστάθηκε με το άρθρο 48 παρ. 9 
του ν. 4313/2014. 

5. Το άρθρο 109 του ν.2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδίδο- 
νται κατ' εξουσιοδότηση του Κώδικα Οδικής Κυκλοφο¬ 
ρίας, στην Εφημερίδα της Κυβερνήσεως. 

6. Το Αρ. 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα» 

7. Τις διατάξεις των Αρ. 28 και 28Α του ν.4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του αρ. 24 του 
ν.4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (ΦΕΚ 228/Α727.12.2010) 
«Οργανισμός της Αποκεντρωμένης Διοίκησης Αττικής». 

9. Την αριθμ. 15869/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία ο Σπυρίδων Κοκκινάκης διορίστηκε στη θέση του 
Συντονιστή της Αποκεντρωμένης Διοίκησης Αττικής. 

10. Την αριθμ. οικ. 47601/17682/14.06.2017 (ΦΕΚ 
2056/Β714.06.2017, ΑΔΑ: ΩΒΝΔΟΡ1 Κ-Θ4Ν) απόφαση 
του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

11 .Την αριθμ.ΔΜΕΩ/Ο/3050 (ΦΕΚ2302/Β/16.09.2013) 
απόφαση Υπουργού Υποδομών, Μεταφορών και Δικτύ¬ 
ων, με θέμα: «Έγκριση Τεχνικών Οδηγιών κυκλοφορι- 
ακών παρεμβάσεων στο αστικό περιβάλλον για την 
εφαρμογή τους σε περιοχές σχολικών συγκροτημάτων 
και περιοχές με αυξημένη κίνηση στα πλαίσια βελτίωσης 
της οδικής ασφάλειας». 

12. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις αριθμ. 1115/2012,49/2012 και 819/2013 Απο¬ 
φάσεις του Συμβουλίου της Επικράτειας. 

14. Την αριθμ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999». 

15. Το αριθμ. 48823/39998/18.09.2013 έγγραφο του 
Γ.Γ. Αποκεντρωμένης Διοίκησης Αττικής, με θέμα: "Δι¬ 
ευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερ¬ 
σαίους χώρους λιμένων". 

16. Την αριθμ. Οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του αρ. 52Α του 
ν.2696/1999» 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, αριθμ. 30/18 απόφαση του Δημο¬ 
τικού Συμβουλίου του Δήμου Παλλήνης, που αφορά σε 
κυκλοφοριακές ρυθμίσεις, με τα συνημμένα της. 

18. Την Εισήγηση της Δ/νσηςΤεχνικών Υπηρεσιών του 
Δήμου Παλλήνης, βάσει της οποίας ελήφθη η αριθμ. 
11/18 απόφαση της ΕΠΟΙΖΩ, για τις υπόψη κυκλοφο- 
ριακές ρυθμίσεις. 

19. Την αριθμ. 30/18 απόφαση του Δημοτικού Συμβου¬ 
λίου του Δήμου Παλλήνης, για τις υπόψη κυκλοφοριακές 
ρυθμίσεις. 

20. Το γεγονός ότι από την παρούσα απόφαση κυκλο- 
φοριακών ρυθμίσεων δεν προκαλείται επιβάρυνση στον 
τρέχοντα (έτος 2018) προϋπολογισμό του Δήμου. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από τηνΤεχνική Υπηρεσία του Δήμου 
Παλλήνης και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των κάτωθι κυκλοφοριακών ρυθμίσεων: 

-Την υποχρεωτική διακοπή πορείας των οχημάτων 
που κινούνται επί της οδού Αλοννήσου στη συμβολή της 
με την οδό Ανάφης, με την εφαρμογή κάθετης κυκλοφο- 
ριακής σήμανσης Ρ-2 (5ΤΟΡ) επί της οδού Αλοννήσου 

-Την εκ περιτροπής στάθμευση των οχημάτων επί της 
οδού Παπαφλέσσα στο τμήμα μεταξύ των οδών Κλει- 
σθένους και Αγ. Ιωάννη Θεολόγου, με την εφαρμογή 
κάθετων κυκλοφοριακών σημάνσεων Ρ-41 (Απαγορεύ¬ 
εται η στάθμευση στην πλευρά της πινακίδας τους μο¬ 
νούς μήνες) και Ρ-42 (Απαγορεύεται η στάθμευση στην 
πλευρά της πινακίδας τους ζυγούς μήνες) επί της οδού 
Παπαφλέσσα. 

- Την εκ περιτροπής στάθμευση των οχημάτων επί 
της οδού Κριεζή στο τμήμα μεταξύ των οδών Στρ. Μα- 
κρυγιάννη και Κολοκοτρώνη, με την εφαρμογή κάθετων 
κυκλοφοριακών σημάνσεων Ρ-41 (Απαγορεύεται η στάθ¬ 


μευση στην πλευρά της πινακίδας τους μονούς μήνες) 
και Ρ-42 (Απαγορεύεται η στάθμευση στην πλευρά της 
πινακίδας τους ζυγούς μήνες) επί της οδού Κριεζή. 

-Την αντιδρόμηση της οδού Χλόης στο τμήμα μεταξύ 
των οδών Ελάτης και Γαζίας με φορά κίνησης των οχη¬ 
μάτων από την οδό Ελάτης προς την οδό Γαζίας. 

-Την υποχρεωτική διακοπή πορείας των οχημάτων 
που κινούνται επί της οδού Χλόης στη συμβολή της με 
την οδό Γαζίας, με την εφαρμογή καθετής κυκλοφορια- 
κής σήμανσης Ρ-2 (5ΤΟΡ) επί της οδού Χλόης 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκληση της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιώντου Δήμου Παλλήνης, βάσει 
της οποίας ελήφθη η εν λόγω απόφαση του Δημοτικού 
Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορί¬ 
ας), μπορεί να γίνει με ευθύνη του Δήμου, σύμφωνα με 
τις εγκεκριμένες προδιαγραφές. 

10. Τον παρόν έγγραφο μας δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 




Τεύχος Β' 3256/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


40891 


Αριθμ. 7901 _ (2) 

Ανώτατο όριο επιτρεπόμενων κατ' έτος ημερών 
κίνησης εκτός έδρας της Γενικής Γραμματέως του 
Δήμου Ηρακλείου. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 8 του π.δ. 136/2010 «Ορ¬ 
γανισμός της Αποκεντρωμένης Διοίκησης Κρήτης». 

3. ΤιςδιατάξειςτηςυποπαραγράφουΔ9του άρθρου 2 
του ν.4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (ΦΕΚ 
94/Α72015), όπως ισχύουν. 

4. Τις διατάξειςτων άρθρων 28 και 28Ατου ν.4325/2015, 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις» (ΦΕΚ 47/Α /2015), 
όπως το τελευταίο προστέθηκε με το άρθρο 24 του 
ν. 4368/2016. 

5. Την αριθμ. 14026/15-05-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-05-2017). 

6. Το αριθμ. 49330/13-06-2018 έγγραφο του Δήμου 
Ηρακλείου, αναφορικά με το αντικείμενο του θέματος. 

7. Την αριθμ. 49037/12-06-2018 βεβαίωση τηςΔ/νσης 
Οικονομικών Υπηρεσιών του Δήμου Ηρακλείου, με την 
οποία βεβαιώνεται ότι στον προϋπολογισμό του Δήμου 
οικονομικού έτους 2018 και συγκεκριμένα στον Κ.Α.Ε. 00- 
6423.001 υπάρχει πίστωση για την πληρωμή των εκτός 
έδρας οδοιπορικών εξόδων της Γενικής Γραμματέως του 
Δήμου, συνολικού ποσού 4.649,80 ευρώ, αποφασίζουμε: 


Ορίζουμε το ανώτατο όριο των επιτρεπόμενων κατ' 
έτος ημερών κίνησης εκτός έδρας της Γενικής Γραμμα¬ 
τέως του Δήμου Ηρακλείου, ως κατωτέρω: 


Α/Α 

ΙΔΙΟΤΗΤΑ 

ΕΠΙΤΡΕΠΟΜΕΝΕΣ ΗΜΕΡΕΣ 
ΕΚΤΟΣ ΕΔΡΑΣ ΚΑΤΈΤΟΣ 

1 

ΓΕΝΙΚΗ ΓΡΑΜΜΑΤΕΑΣ 

60 


Η απόφαση αυτή ισχύει για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 28 Ιουνίου 2018 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


(3) 

Αύξηση του ωραρίου εργασίας υπαλλήλου του 
Δήμου Ιεράπετρας. 

Με την αρ. 102/7-5-2018 απόφαση του Δημοτικού 
Συμβουλίου Ιεράπετρας, η οποία εκδόθηκε σύμφωνα 
με τις διατάξεις του άρθρου 8 παρ. 1 του ν. 4368/2016, 


όπως ισχύουν κι έπειτα από την αρ. 13703/28-11 -2016 
αίτηση της κάτωθι υπαλλήλου, εγκρίνεται η αύξηση του 
ωραρίου εργασίας της Ελένης Μπυράκη του Σταύρου, 
υπαλλήλου του Δήμου Ιεράπετρας με σχέση εργασίας 
Ιδιωτικού Δικαίου Αορίστου Χρόνου, εκπαιδευτικής 
βαθμίδας και ειδικότητας Υ.Ε. Καθαριστριών Σχολικών 
Μονάδων, σε σαράντα (40) ώρες εβδομαδιαίως. 

(Αριθμ. βεβαίωσης ύπαρξης πίστωσης στους Κ.Α. 
15/6021.01 και 15/6052.01 του προϋπολογισμού οικονο¬ 
μικού έτους 2018 του Τμήματος Οικονομικού της Δ/νσης 
Οικονομικών Υπηρεσιών του Δήμου Ιεράπετρας και αντί¬ 
στοιχης πρόβλεψης για τα επόμενα έτη: Δ.Υ/02-5-2018). 

[Αριθμ. απόφασης της Συντονίστριας της Αποκε¬ 
ντρωμένης Διοίκησης Κρήτης (Δ/νση Διοίκησης/Τμήμα 
Διοικητικού - Οικονομικού Ν. Λασιθίου) περί ελέγχου 
νομιμότητας της ως άνω απόφασης του Δημοτικού 
Συμβουλίου Δήμου Ιεράπετρας: 511/8-6-2018 (Α.Δ.Α: 
ΩΚΒΓΟΡ1Θ-Β4Χ)]. 

(Αριθμ. απόφασης Αποκεντρωμένης Διοίκησης Κρή¬ 
της: 7979/28-06-2018). 

Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


(4) 

Τροποποίηση της 101973/1201 /Π09/6/00025/Ε/ 
Ν.3908/2011/11-4-2014 απόφασης υπαγωγής 
στις διατάξεις του ν. 3908/2011 της επένδυσης 
της επιχείρησης «ΞΑΝΘΗ ΚΑΡΑΝΤΑΚΟΥ ΚΑΙ ΣΙΑ 
Ε.Ε.». 

Με την απόφαση ΔΙΑΠ/184948/1063/Π09/6/00025/ 
Σ/Ν. 3908/2011/14-06-2018 του Αντιπεριφερειάρχη 
Περιφερειακής Ανάπτυξης και Επιχειρηματικότητας 
Περιφέρειας Δυτικής Ελλάδας, τροποποιείται η αριθμ. 
101973/1201 /Π09/6/00025/Ε/ ν.3908/2011/11 -4-2014 
απόφαση υπαγωγής επιχείρησης«ΞΑΝΘΗ ΚΑΡΑΝΤΑΚΟΥ 
ΚΑΙ ΣΙΑ Ε.Ε.» που αναφέρεται στην ίδρυση μονάδας κο¬ 
μποστοποίησης με πρώτες ύλες οργανικά απόβλητα στο 
Δ.Δ. Στρογγυλοβουνίου, του Δήμου Ξηρομέρου, της Π.Ε. 
Αιτωλοακαρνανίας, της Περιφέρεια Δυτικής Ελλάδας, 
ως εξής: 

-Το ενισχυόμενο κόστος της επένδυσης ορίζεται στο 
συνολικό ποσό των 261.307,00 €. 

-Το ύψος της ίδιας συμμετοχής ορίζεται στο ποσό των 
156.784,20 €. 

- Το ύψος της επιχορήγησης ορίζεται στο ποσό των 
130.653,50 €, ήτοι ποσοστό 50,00% του ενισχυόμενου 
κόστους και χορηγείται με τη μορφή της επιχορήγησης 
και της φορολογικής απαλλαγής. 

- Δεν απαιτείται γνωμοδότηση της Περιφερειακής Γνω- 
μοδοτικής Επιτροπής σύμφωνα με τα άρθρα 27 και 85 
παρ. 7 του ν. 4399/2016. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Αντιπεριφερειάρχης Περιφερειακής 
Ανάπτυξης και Επιχειρηματικότητας 

ΚΩΝΣΤΑΝΤΙΝΟΣ ΚΑΡΠΕΤΑΣ 

Αριθμ. απόφ. 541 (5) 

Καθιέρωση υπερωριακής απασχόλησης προσω¬ 
πικού με σχέση εργασίας Ιδιωτικού Δικαίου Ορι¬ 
σμένου Χρόνου για το β' εξάμηνο έτους 2018 

Ο ΔΗΜΑΡΧΟΣ 
ΠΑΛΑΙΟΥ ΦΑΛΗΡΟΥ 

Έχοντας υπόψη: 

Ι.Τις διατάξεις του άρθρου 58 του ν. 3852/2010 «Νέα 
Αρχιτεκτονικής της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης». 

2. Τις διατάξειςτου άρθρου 20 «Αποζημίωση για εργα¬ 
σία καθ' υπέρβαση του υποχρεωτικού ωραρίου - Αποζη¬ 
μίωση για εργασία προς συμπλήρωση του υποχρεωτικού 
ωραρίου» του ν. 4354/2015. 

3. Την αρ. 6533/5759/2013 (ΦΕΚ 354/τ. Β719.2.2013) 
απόφαση του Γενικού Γραμματέα της Αποκεντρωμένης 
Διοίκησης Αττικής σύμφωνα με την οποία εγκρίνεται η 
αρ. 20/2013 απόφαση του Δημοτικού Συμβουλίου με την 
οποία καθιερώθηκε ωράριο λειτουργίας σε 12ωρη και 
24ωρη βάση για τις υπηρεσίες του Δήμου μας, σύμφωνα 
με την οποία καθιερώθηκε η λειτουργία σε 24ωρη βάση 
των υπηρεσιών της καθαριότητας και του ηλεκτροφω- 
τισμού. 

4. Το γεγονός ότι απαιτείται υπερωριακή απασχόληση 
του προσωπικού για την κάλυψη έκτακτων αναγκών που 
προκύπτουν από: 

• Έντονα καιρικά φαινόμενα. 

• Αναπλήρωση εργαζομένων που αδυνατούν να προ- 
σέλθουν στην εργασία τους λόγω αιφνίδιων προβλη¬ 
μάτων. 

• Μείωση προσωπικού λόγω μαζικών συνταξιοδοτή- 


σεων και αδυναμίας νέων προσλήψεων, που προκαλεί 
δυσλειτουργία και ανάγκη καθημερινής υπερωριακής 
απασχόλησης για την κάλυψη των υπηρεσιακών ανα¬ 
γκών. 

• Αστάθμητους παράγοντες όπως προβλήματα στη λει¬ 
τουργία του ΧΥΤΑ κατά τη διάρκεια ή μετά από απεργίες 
με αποτέλεσμα τη μεγάλη καθυστέρηση στα δρομολό¬ 
για των απορριμματοφόρων. 

• Υποστήριξη πολιτιστικών και άλλων εκδηλώσεων 
(παρελάσεων, γιορτινών στολισμών) του Δήμου κατά 
τις απογευματινές ώρες και τα Σάββατα (οδηγοί για την 
μεταφορά αντικειμένων, επίπλων κ.α.) (Εργάτες για την 
προετοιμασία των χώρων και την αποκατάσταση τους 
μετά το τέλος των εκδηλώσεων και οι ηλεκτρολόγοι για 
την τεχνική υποστήριξη των εκδηλώσεων), αποφασί¬ 
ζουμε: 

Καθιερώνουμε υπερωριακή εργασία για τους εργαζό¬ 
μενους με σχέση εργασίας Ιδιωτικού Δικαίου Ορισμένου 
Χρόνου στις υπηρεσίες καθ/τας και ηλεκτροφωτισμού 
ως εξής: 

■ Απογευματινή, πέραν του υποχρεωτικού ωραρίου 
μέχρι 22η ώρα 

■ Νυχτερινή εργασία εργάσιμων ημερών που παρέ¬ 
χεται από την 22η ώρα μέχρι την 6η πρωινή, πέρα από 
την υποχρεωτική 

■ Εργασία ημερήσια ή νυχτερινή που παρέχεται Κυ¬ 
ριακές και Αργίες πέραν της υποχρεωτικής από την 6η 
πρωινή μέχρι την 22η ώρα. 

• Εργασία νυχτερινή εργάσιμων ημερών που παρέχε¬ 
ται για τη συμπλήρωση της υποχρεωτικής εβδομαδι¬ 
αίας μέσα στα όρια που προβλέπουν οι διατάξεις του 
άρθρου 20 του ν. 4354/2015, για το β' εξάμηνο έτους 
2018 ως ακολούθως: 


ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
(βάσει των προσωρινών πινάκων κατάταξης των υποψηφίων 
της με αρ. 3Κ/2018 Προκήρυξης του ΑΣΕΠ 
και προσωρινών διαταγών) 

ΔΗΜΟΥ ΠΑΛΑΙΟΥ ΦΑΛΗΡΟΥ 

ΚΛΑΔΟΣ 

ΕΙΔΙΚΟΤΗΤΑ 

Αριθμός 

Ατόμων 

Υ1 Απογευματινή 
Υπερωριακή 
(μέχρι 120 ανά 
υπάλληλο) 

Υ2 Νυχτερινή από 
22:00 έως 06:00 
(μέχρι 96 και μέχρι 

180 ανά υπάλληλο) 

Υ3 Αργίες και Κυριακή 
από 06:00 έως 22:00 
(μέχρι 96 και μέχρι 

180 ανά υπάλληλο) 

Υ4 Εργασία προς 
συμπλήρωσης 
της εβδομαδιαίας 
υποχρεωτικής 

ΥΕ ΕΡΓΑΤΩΝ 
ΚΑΘΑΡΙΟΤΗΤΑΣ 

49 

5880 

8820 

8820 

37632 

ΔΕ ΟΔΗΓΩΝ 

6 

720 

1080 

1080 

4608 

ΔΕ ΗΛΕΚΤΡΟΛΟΓΩΝ 

3 

360 

288 

288 

2304 

Γενικό Άθροισμα 

58 

6960 

10188 

10188 

44544 


Η παρούσα απόφαση θα βαρύνει τον ΚΑ 20-6042.001 προϋπολογισμού οικονομικού έτους 2018. 
Η απόφαση αυτή να δημοσιευθεί στην Εφημερίδα της Κυβερνήσεως. 

Π. Φάληρο, 27 Ιουνίου 2018 
Ο Δήμαρχος 

ΔΙΟΝΥΣΗΣ ΧΑΤΖΗΔΑΚΗΣ 

Αριθμ. πράξης 97 (6) 

Ίδρυση και Εσωτερικός Κανονισμός του εργα¬ 
στηρίου Βιοϊατρικής και Μοριακής Διαγνωστι¬ 
κής και Έρευνας του Τμήματος Ιατρικών Εργα¬ 
στηρίων της Σχολής Επαγγελμάτων Υγείας και 
Πρόνοιας του ΑλεξάνδρειουΤεχνολογικού Ιδρύ¬ 
ματος Θεσσαλονίκης. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ί.Των άρθρων 28 και 29του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτα¬ 
της εκπαίδευσης, ρυθμίσεις για την έρευνα και άλλες 
διατάξεις» 

2. Του άρθρου 96, του ν. 4310/2014 (ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντικαταστάθηκε 
με τις διατάξεις του άρθρου 60, του ν. 4386/2016 (ΦΕΚ 
83/τ.ΑΊ 1-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/11 
(ΦΕΚ 195/τ.Α76-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Οργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγχώ¬ 
νευση Σχολών - ΜετονομασίαΤμημάτων-Συγχώνευση 
Τμημάτων - ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ-Θ» 

6. Την αριθμ. 193992/Ζ1/10-11 -2017 (ΦΕΚ 579/ 
τ. Υ.Ο.Δ.Δ/14.11.2017) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων για την εκλογή 
Πρύτανη και τριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 10/11 -06-2018 απόφαση τηςΣυνέ- 
λευσηςτουΤμήματος Ιατρικών Εργαστηρίων,της Σχολής 
Επαγγελμάτων Υγείας και Πρόνοιας, του Αλεξάνδρειου 
ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Βιοϊ- 
ατρικής και Μοριακής Διαγνωστικής και Έρευνας" του 


Τμήματος Ιατρικών Εργαστηρίων, της Σχολής Επαγ¬ 
γελμάτων Υγείας και Πρόνοιας, του Αλεξάνδρειου ΤΕΙ 
Θεσσαλονίκης με τον ακόλουθο εσωτερικό κανονισμό 
λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Βιοϊατρικής και Μοριακής Διαγνωστικής και Έρευνας 
είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και ποι¬ 
οτικής αναβάθμισηςτης παρεχόμενης εκπαίδευσης στο 
Τμήμα Ιατρικών Εργαστηρίων, της Σχολής Επαγγελμάτων 
Υγείας και Πρόνοιας του ΑΤΕΙ-Θ 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα γνωστικά αντικείμενα 
των Βιοϊατρικών Επιστημών και των Βασικών και Ειδι¬ 
κών Επιστημών που τις στηρίζουν όπως: Εμβρυολογία, 
Βασική και Συστηματική Ιστολογία, Φυσιολογία, Ανα¬ 
τομική, Χημεία, Βιοχημεία, Μοριακή Βιολογία, Γενετική, 
Βιοτεχνολογία, Κλινική Χημεία, Ανοσολογία, Ιολογία, 
Μικροβιολογία, Ιατρική Μυκητολογία, Ιατρική Παρασι¬ 
τολογία, Ιατρική Κυτταρολογία, Ιατρική Ιστοπαθολογία, 
Αιματολογία) 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος. 

3. Στήριξη της διεξαγωγής έρευνας για κάλυψη των δι¬ 
δακτικών αναγκών των γνωστικών αντικειμένων Εμβρυ¬ 
ολογία, Βασική και Συστηματική Ιστολογία, Φυσιολογία, 
Ανατομική, Χημεία, Βιοχημεία, Μοριακή Βιολογία, Γενετι¬ 
κή, Βιοτεχνολογία, Κλινική Χημεία, Ανοσολογία, Ιολογία, 
Μικροβιολογία, Ιατρική Μυκητολογία, Ιατρική Παρασι¬ 
τολογία, Ιατρική Κυτταρολογία, Ιατρική Ιστοπαθολογία, 
Αιματολογία του Τμήματος Ιατρικών Εργαστηρίων, της 
Σχολής Επαγγελμάτων Υγείας και Πρόνοιας, με διάχυση 
της παραγόμενης γνώσης, υποστήριξη της εκπόνησης 
προπτυχιακών/μεταπτυχιακών/διδακτορικών διατριβών 
και διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

4. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων συ¬ 
ντονίζουν τη διεξαγωγή της έρευνας του Τμήματος Ια¬ 
τρικών Εργαστηρίων, της Σχολής Επαγγελμάτων Υγείας 
και Πρόνοιας. Προαγωγή της συνεργασίας με άλλα ακα¬ 
δημαϊκά Ιδρύματα και ερευνητικά κέντρα της ημεδαπής 
και αλλοδαπής, που έχουν συναφή ή συμπληρωματικά 
ενδιαφέροντα. 

5. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 

των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

6. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθμ. 10/11-06-2018 απόφαση της Γενικής 
Συνέλευσης του Τμήματος Ιατρικών Εργαστηρίων της 
Σχολής Επαγγελμάτων Υγείας και Πρόνοιας. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
αριθμ. 10/11-06-2018 απόφαση της Συνέλευσης του 
Τμήματος μέσω του οποίου διεξάγεται η έρευνα. Στο ερ¬ 
γαστήριο τηρούνται οι προβλεπόμενοι όροι υγιεινής και 
ασφάλειας όπως προβλέπεται στις κείμενες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος. 

Άρθρο 4 

Διοίκηση - Αρμοδιότητες 

1. α)Το Εργαστήριο διευθύνεται από μέλος Δ.Ε.Π., αντί¬ 
στοιχου γνωστικού αντικειμένου, ο οποίος ανήκει στην 
ακαδημαϊκή μονάδα του Τμήματος στην οποία ανήκει 
το Εργαστήριο. Η θητεία του Διευθυντή είναι τριών (3) 
ετών. Είναι δυνατή η εκλογή του ίδιου προσώπου ως 
Διευθυντή για περισσότερες από μία θητείες. Η ιδιότητα 
του Διευθυντή δεν είναι ασυμβίβαστη με την ιδιότητα 
μονοπρόσωπου οργάνου ή μέλους συλλογικού οργάνου 
Α.Ε.Ι.. Δεν μπορεί να είναι υποψήφιοι και να εκλεγούν 
εκείνοι που αποχωρούν λόγω συμπλήρωσης του ανώ¬ 
τατου ορίου ηλικίας κατά τη διάρκεια της προκηρυσ- 
σόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος. Μέσα σε 
αποκλειστική προθεσμία δέκα (10) εργάσιμων ημερών 
από την επομένη της ημερομηνίας της κοινοποίησης της 
προκήρυξης υποβάλλονται στη Γραμματεία της οικείας 
ακαδημαϊκής μονάδας οι αιτήσεις εκδήλωσης ενδιαφέ¬ 
ροντος για τη θέση του Διευθυντή. Μέσα σε αποκλειστι¬ 
κή προθεσμία δέκα (10) εργάσιμων ημερών από τη λήξη 
της προθεσμίας του προηγούμενου εδαφίου καλείται, 


από τον επικεφαλήςτης οικείας ακαδημαϊκής μονάδας, 
το εκλεκτορικό σώμα, προκειμένου να προβεί στην εκλο¬ 
γή του Διευθυντή, με άμεση και μυστική ψηφοφορία. 
Διευθυντής εκλέγεται ο υποψήφιος που συγκεντρώνει 
την απόλυτη πλειοψηφία των έγκυρων ψήφων. Αν κα¬ 
νένας υποψήφιος δεν συγκεντρώσει την απαιτούμενη 
πλειοψηφία, η ψηφοφορία επαναλαμβάνεται την ίδια 
ημέρα μεταξύ των δύο (2) πρώτων σε ψήφους υποψη¬ 
φίων, οπότε και εκλέγεται ο υποψήφιος που συγκεντρώ¬ 
νει τις περισσότερες ψήφους. Σε περίπτωση ισοψηφίας, 
διενεργείται κλήρωση από τον επικεφαλής της οικείας 
ακαδημαϊκής μονάδας παρουσία των ισοψηφησάντων. 
Για την εκλογή ή την κλήρωση συντάσσεται σχετικό πρα¬ 
κτικό και εκδίδεται σχετική διαπιστωτική πράξη από τον 
Πρύτανη που δημοσιεύεται στην Εφημερίδα της Κυβερ- 
νήσεως. Μέχρι την εκλογή και την ανάληψη καθηκόντων 
του νέου Διευθυντή εξακολουθεί να ασκεί τα καθήκοντά 
του ο έως τότε Διευθυντής, ακόμη και αν έχει λήξει η 
θητεία του. Αν ο Διευθυντής εκλείψει για οποιονδήπο- 
τε λόγο, ο επικεφαλής της ακαδημαϊκής μονάδας στην 
οποία ανήκει το Εργαστήριο αναθέτει καθήκοντα προ¬ 
σωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος. 

2. Εκπροσωπείτο Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Βιοϊατρικής και Μορι¬ 
ακής Διαγνωστικής και Έρευνας πρέπει να είναι επαρκές 
ώστε να διευκολύνεται η ομαλή λειτουργία του. Σ' αυτό 
μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ) 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος, σε κάθε άλλη περίπτωση. Καθένας μπορεί να 
είναι μέλος μόνο ενός Εργαστηρίου, ανεξάρτητα από 
το αν προσφέρει τις υπηρεσίες του σε περισσότερα του 
ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος,. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

Ί.Το Εργαστήριο Βιοϊατρικής και Μοριακής Διαγνω¬ 
στικής και Έρευνας λειτουργεί τις εργάσιμες ημέρες και 


ώρες, σύμφωνα με τον εσωτερικό κανονισμό λειτουργίας 
του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευνη¬ 
τικών εργασιών τα μέλη του προσωπικού του, σε συνερ¬ 
γασία με άλλα μέλη ΔΕΠ της Σχολής ή άλλων Σχολών. Για 
την εκτέλεση ερευνητικής εργασίας από ερευνητές που 
δεν ανήκουν στο προσωπικό του χορηγείται άδεια από 
τη διευθυντή, ύστερα από σχετική αίτηση, στην οποία 
αναφέρονται ο σκοπός της εργασίας, το χρονοδιάγραμ¬ 
μα ολοκλήρωσης, οι συσκευές που θα χρησιμοποιηθούν, 
καθώς και ο προϋπολογισμός της δαπάνης σε αναλώ¬ 
σιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προϊό¬ 
ντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβέςτου προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ 

Άρθρο 9 

Τίτλος - Σφραγίδα 

1. Ο τίτλος του εργαστηρίου είναι Βιοϊατρικής και 
Μοριακής Διαγνωστικής και Έρευνας (ΒίοιτίθςΙίςβΙ ππά 
ΜοΙθευΙθΐ- Οώςποεΐίεί 3ηά Ρθ5θ3ΐτ:Γι) και αναγράφεται 
σε κάθε έντυπο του. Ο τίτλος αυτός καθώς και τα στοιχεία 
τουΔιευθυντή αναγράφονται στουςχώρουςτουΤμήμα- 
τος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Π ρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευσης 


του Τμήματος που ανήκει το εργαστήριο. Την εισήγηση 
πρέπει να συνοδεύει ο Εσωτερικός Κανονισμός της υπό 
ίδρυση μονάδας. Η πράξη του Πρύτανη, στην οποία πε¬ 
ριλαμβάνεται και ο παραπάνω Εσωτερικός Κανονισμός, 
δημοσιεύεται στην Εφημερίδα της Κυβερνήσεως. 

Άρθρο 11 

Ρύθμιση Αοιπών Θεμάτων Αειτουργίας 
του Εργαστηρίου 

Για όσα θέματα δεν προβλέπονται στον παρόντα κανο¬ 
νισμό, αρμόδια είναι η Γενική Συνέλευση του Τμήματος 
Ιατρικών Εργαστηρίων στο οποίο ανήκει το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

